Как да напиша обява за задомяване на животно?
**Важни детайли за успешна обява:**

1. Ако искате да защитите здравето на животното, както и да **увеличите шанса му** за задомяване, още преди да започнете с пускането на обявите, заведете го при ветеринарен лекар за **вътрешно обезпаразитяване, ваксина и паспорт**. 

2. **Снимайте животното**. Когато пускате обява в Интернет, най-важното за успеха ви е снимката. Снимката трябва да бъде хубава, в близък кадър, да показва животното в моментите на добро настроение/състояние, с минимален декор около нея. Колкото по-красива е снимката, толкова повече хора ще я погледнат.

***Препоръка:** никога не пускайте обява с много животни в един кадър. Така информативността на снимката се занижава многократно, а оттам и успехът на обявата е под въпрос.*

3. **Какво трябва да съдържа една обява**.

Стремете се текстът да бъде **кратък**. Хората в Интернет най-често нямат много време и дългите текстове ги разсейват или просто не ги четат.

Важната информация за всеки, който търси животно се състои в малко детайли:

 1. пол
 2. възраст
 3. евентуално големина, която ще достигне след определена възраст (ако може да се прогнозира)
 4. нрав (подчертайте неговото възпитание, умения за общуване, хигиенни навици)
 5. здравен статус (тук винаги посочвайте дали има обезпаразитявания, ваксини и паспорт)
 6. контакти - телефон и/или имейл. Телефонът е задължителен. 

